Mission: Impossible – Rogue Nation

Mission: Impossible – Rogue Nation er en amerikansk actionthriller og eventyrfilm fra 2015 skrevet og regissert av Christopher McQuarrie. Dette er den femte filmen i Mission Impossible-serien. Denne gangen må IMF-agenten Ethan og teamet beseire en internasjonal organisasjon som består av leiemordere og tidligere agenter som har skiftet side. Jakten bringer dem til steder som Wien, London og Casablanca. Hovedrollen som spesialagent Ethan Hunt spilles for femte gang av Tom Cruise, mens sentrale biroller spilles av Jeremy Renner, Simon Pegg, Rebecca Ferguson, Ving Rhames, Sean Harris og Alec Baldwin.

Rogue Nation ble meget populær og meget godt mottatt av filmanmelderne.

Den ble etterfulgt av Mission: Impossible – Fallout (2018).

Handling 
Ethan og teamet hans må ut på et svært farligste oppdrag - å beseire the Syndicate, en internasjonal organisasjon som består av leiemordere og tidligere agenter som har skiftet side. De er like begavede som IMF-teamet til Ethan, og de har kun ett mål: Å beseire IMF. Oppdraget bringer dem til så forskjellige steder som Marokko, London og Wien.

Om filmen

Popularitet og økonomi 
Rogue Nation innbrakte $688,9 millioner på verdensbasis, hvorav $195 millioner i USA, $136,8 millioner i Kina, $42,1 millioner i Japan, $41,6 millioner i Sør-Korea, $31,2 millioner i Storbritannia og $2,7 millioner i Norge. Den havnet på 8.plass over de mest innbringende filmene på verdensbasis i 2015 og på 11.plass i USA. Den havnet på 19.-plass over de mest besøkte filmene i Norge i 2015 .

I tillegg innbrakte den betydelige summer på salg av DVD. Blant annet så innbrakte den $27,6 millioner i USA alene (drøyt $11 millioner på DVD og drøyt $16 millioner på Blu-ray). 

Produksjonskostnadene var på $150 millioner.

Anmelderne 
Den ble meget godt mottatt av anmelderne, noe som gjenspeiles i at den har fått 93 % på Rotten Tomatoes.

Også de norske filmkritikerne gav den god mottakelse. Blant annet så fikk den terningkast fem av VG, NRKs Filmpolitiet, Bergens Tidende og CINERAMA.

Innspilling 
Opptakene ble gjort på steder som Marrakech, Casablanca, Rabat, Wien, Kuala Lumpur og London. Innspillingen foregikk fra august 2014 til mars 2015.

Rolleliste 
 Tom Cruise som Ethan Hunt
 Jeremy Renner som William Brandt
 Simon Pegg som Benji Dunn
 Ving Rhames som Luther Stickell
 Rebecca Ferguson som Ilsa
 Alec Baldwin som Alan Hunley, direktør for CIA
 Sean Harris som Solomon Lane, en tidligere agent for MI6
 Simon McBurney som Atlee,  sjef for CIA
 Zhang Jingchu som Lauren, en analytiker hos CIA 
 Tom Hollander som Statsminister i Storbritannia
 Jens Hultén som Janik Vinter, en tidligere agent for KGB
 Hermione Corfield som IMF agent
 Rupert Wickham som Chancellor

Fotnoter

Referanser

Eksterne lenker 
 
 

Filmer fra 2015
Actionthrillere fra USA
Engelskspråklige filmer
Spionfilmer fra USA
Filmer lagt til London
Filmer lagt til Marokko
Filmer lagt til Wien
Oppfølgerfilmer
Eventyrfilmer fra USA